- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Ciolacu: Procesatorii trebuie să semnaleze modificarea gramajului. Ce se întâmplă cu detergenţii
- Premierul Marcel Ciolacu a anunţat, joi, că preşedintele ANPC a pus în transparenţă decizională un ordin prin care procesatorii trebuie să semnaleze modificarea gramajului.
- De asemenea, Consiliul Concurenţei trebuie să facă un control pe piaţa detergenţilor, după scumpirile nejustificate.
Ciolacu: Procesatorii trebuie să semnaleze modificarea gramajului. Ce se întâmplă cu detergenţii
Premierul Marcel Ciolacu a anunţat, la începutul şedinţei de Guvern, că se face un pas important în problema reducerii gramajului, dar a păstrării preţului, „acest tip de scumpire mascată fiind, de fapt, de înşelare a clienţilor”.
„Preşedintele ANPC a pus în transparenţă decizională ordinul care impune procesatorilor să semnaleze clar orice modificare a gramajului produselor cu toate detaliile necesare. Astfel, proteejăm mai ales puterea de cumpărare a celor cu venituri mici şi medii, cei mai afectaţi de aceste practici înşelătoare”, a spus Ciolacu.
El a mai spus că e necesar şi un alt tip de intervenţie, respectiv cea a Consiliului Concurenţei.
„Va exista un control asupra pieţei detergenţilor, unde există creşteri de preţuri total nejustificate. Vrem să întregim, astfel, cadrul măsurilor de stopare a scumpirilor demarat prin mecanismul de plafonare a preţurilor”, a mai anunţat premierul.
În ciuda faptului că inflaţia a fost în luna aprilie în scădere cu aproape un procent faţă de luna precedentă, preţul detergentilor a crescut faţă de anul trecut cu 25%.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
GANDUL.RO